《题景吕堂》
宋代·霍权

佞人巧求售，富贵一息顷。
千古名不磨，雨心犹耿耿。
伟哉正惠孙，疾恶何勇猛。
平生历宦余，南台与东省。
初著獬豸冠，排击首权倖。
奸雄始萌蘖，忠愤已骨鲠。
一片忠义心，皦皦从簿领。
涵养老益壮，大节兼晚景，
若人久云亡，冰魂嗟已冷，
羡莫徒驰神，反身盍三省。

作者简介：霍权，武进（今江苏常州）人。孝宗淳熙十四年（一一八七）进士（清康熙《常州府志》卷一七）。